
	1.
	Likumprojekts
(1) Fiziskās un juridiskās personas informāciju kara upuru apbedījumu reģistram (turpmāk – reģistrs) sniedz bez maksas.
	Iebildums
Iebildums.
Visu pašvaldību rīcībā nav detalizētas informācijas ar kara upuru vārdiem un uzvārdiem, līdz ar to, gadījumā, ja tāda informācija būtu jāapzina, tad atsevišķās kapsētās, piemēram, Jūrmalas Meža kapsētā, kur piemiņas plāksnes nav atjaunotas un ir grūti salasāmas, būtu nepieciešama speciālista klātbūtne.
Priekšlikums.
Šādi speciālisti varētu būt reģistra iestādes rīcībā.
Piedāvātā redakcija
-
	Jānis Cunskis (LLPA)

	2.
	Likumprojekts
3) nodrošināt netraucētu piekļuvi kara upuru kapsētai un atsevišķai kapuvietai.
	Iebildums
Situācijas piemēram: 1.pasaules kara Brāļu kapos Kūdrā nav nodrošināta netraucēta piekļuve - braucot pa Ventspils šoseju 38.5km, ievērojot satiksmes noteikumus, nevar novietot autotransportu šosejas malā(nepārtraukta līnija), nav atļauta arī automašīnu  iebraukšana pa gājēju taciņu,  kā arī teritorijas īpašnieks ir novietojis barjeru. Kā kājām gājējiem pārvietoties pa Ventspils šosejas malu ir samērā bīstams pasākums, gājēju ietve nav izbūvēta. Lai nodrošinātu kājāmgājēju un autotransporta netraucētu piekļuvi Brāļu kapiem Kūdrā, nepieciešami ievērojami finansiālie līdzekļi.
Priekšlikums.
Pirms pieprasīt netraucētas piekļuves nodrošināšanu jebkurai kara upuru piemiņas vietai, būtu jāizvērtē nepieciešamo līdzekļu samērīgums ar ekonomisko situāciju valstī, dažos gadījumos apmeklējumus dabā varētu aizvietot ar plašāku informāciju digitālajā vidē.
 
Piedāvātā redakcija
-
	Jānis Cunskis (LLPA)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
“No I un II pasaules kara vācu apbedījumu skaits Latvijas Republikas teritorijā ir apmēram 100 tūkstoši, savukārt krievu ir ap 180 tūkstošiem”“…sakopt savus krievu vai vācu kara upuru apbedījumus. Kā arī līdz šim Krievijas Federācijas vēstniecība katru gadu tērēja pat 800000 ASV dolāru, lai sakoptu krievu kara upuru apbedījumus Latvijas Republikas teritorijā.”

Lūgums anotācijā precizēt atbilstoši  faktiskajiem vēsturiskajiem armiju nosaukumiem, aizstājot vārdus “vācu”, “krievu” korekti.
Ņemot vērā, ka tā nebija ne krievijas, ne Vācijas armija, kā arī abās pusēs gan brīvprātīgi, gan piespiedkārtā tika iesauktu dažādu etnisko teritoriju (arī okupēto, anektēto) pārstāvji, nebūtu korekti II pasaules kara padomju armijas kritušos apzīmēt ar vienu jēdzienu “krievi” vai “krievu”, bet gan ar vēsturiskajiem notikumiem atbilstošu valstiskā veidojuma armijas nosaukumu.
Piedāvātā redakcija
-
	Jānis Cunskis (LLPA)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūgums precizēt, jo jauna reģistra izveide, komisijas izveide ir finansiāli izdevumi.
Piedāvātā redakcija
-
	Jānis Cunskis (LLPA)

	5.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Iebildums
Lūgums precizēt anotāciju, ņemot vērā, ka plānots izveidot: Kara upuru apbedījumu saglabāšanas komisija.
Piedāvātā redakcija
-
	Jānis Cunskis (LLPA)

	6.
	Likumprojekts
8) kara upuru apbedījumam nepiemērota vieta - apdzīvots rajons ārpus kapsētas, kā arī vieta, kur notiek ar kara upuru piemiņas saglabāšanu nesaistīti sabiedriski pasākumi vai kur atrodas ar apbedījumu nesaistīta būve, kā arī cita vieta, kas izslēdz cieņpilnu attieksmi pret kara upuru apbedījumu;
 
	Priekšlikums
Lūgums anotācijā sniegt  paplašinātu skaidrojumu apzīmējumam “nepiemērota vieta”, lai ir nepārprotami skaidrs, par kādām vietām varēs iniciēt pārapbedīšanu.
Jautājums ir aktuāls gadījumos, kad pilsētvidē atrodas piemineklis ar pāris kritušo apbedījumu vietām, kas atrodas pilsētā, pie baznīcām, kultūras centriem, skvēros.
Piedāvātā redakcija
-
	Jānis Cunskis (LLPA)

	7.
	Likumprojekts
 Likuma mērķis ir sasniegt kara upuru apbedījumu juridisko aizsardzību Latvijas Republikas teritorijā, kā arī sekmēt kara upuru piemiņas saglabāšanu un cieņpilnu attieksmi pret kara upuru mirstīgajām atliekām atbilstoši Latvijas kultūrvēstures tradīcijām, tai skaitā nodrošinot to pārapbedīšanu brāļu kapos vai kapsētās.
 
	Priekšlikums
Lūgums sniegt skaidrojumu, uz kādām vietām tiks pārapbedīti, vai esošās pašvaldības teritorijā jau esošos šādos kapos, vai būs jāveido jauni?
Lūgums anotācijā precizēt vai šādos gadījumos, ja apbedījums veikts cinka zārkā, tas tiks pārapbedīts ar esošo cinka zārku? Kā arī nepieciešams sniegt skaidrojumu, kādas darbības būs paredzētas ar iepriekšējās apbedījuma vietas monumentiem, plāksnēm, pieminekļiem-gadījumā, ja tiks veikta pārapbedīšana.
Piedāvātā redakcija
-
	Jānis Cunskis (LLPA)



